Cyklede sammen med en veninde og blev ramt af bil

Fredag morgen blev en 11-årig pige på sin cykel ramt bagfra af en varevogn, og pigen blev ved ankomsten til sygehuset i Thisted erklæret død. Pigen var på vej i skole i Hurup og cyklede ad Ny Refsvej sammen med en veninde, da den 11-årige blev ramt af varevognen. Det fortæller Nordjyske Stiftstidende. Chaufføren af varevognen er indlagt på sygehuset med chok og både Thisted Politi og en bilinspektør er ved at undersøge baggrunden for, at ulykken kunne ske. Ny Refsvej er på ulykkesstedet en lige vej og ikke speciel smal.